Diari Oficial de la Generalitat Valenciana


Sumari del DOGV 9606, del 30-05-2023 (2023/5924)

RESOLUCIÓ de 17 de maig de 2023, de la Vicepresidència i Conselleria d'Igualtat i Polítiques Inclusives, per la qual es regula i concedeix una subvenció nominativa al Consorci Comarcal Serveis Socials l'Horta Nord per al manteniment de centres d'atenció social per a persones amb diversitat funcional o discapacitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5924


Data del document
:   17-05-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 17 de maig de 2023, de la Vicepresidència i Conselleria d'Igualtat i Polítiques Inclusives, per la qual es regula i concedeix una subvenció nominativa al Consorci Comarcal Serveis Socials l'Horta Nord per al manteniment de centres d'atenció social per a persones amb diversitat funcional o discapacitat. [2023/5924]  
L'Estatut d'Autonomia de la Comunitat Valenciana, en l'article 10.1 estableix que la Generalitat defensarà i promourà els drets socials dels valencians, que representen un àmbit inseparable del respecte dels valors i drets universals de les persones i que constitueixen un dels fonaments cívics del progrés econòmic, cultural i tecnològic de la Comunitat Valenciana.  
Així mateix, l'Estatut d'Autonomia de la Comunitat Valenciana, en els articles 49.1.24a i 49.1.27a, estableix la competència exclusiva de la Generalitat sobre els serveis socials, les institucions públiques de protecció i ajuda de menors, joves, emigrants, tercera edat, persones amb discapacitat i altres grups o sectors necessitats de protecció especial, inclosa la creació de centres de protecció, reinserció i rehabilitació.  
  
D'acord amb el que es disposa en l'article 29 de la Llei 3/2019, de 18 de febrer, de serveis socials inclusius de la Comunitat Valenciana, els municipis de la Comunitat Valenciana, per si sols o agrupats, de conformitat amb la normativa de règim local, així com aquella normativa d'àmbit estatal i autonòmic que hi siga aplicable, tindran les competències pròpies següents:  
a) Detecció i estudi de les situacions de necessitat social en el seu àmbit territorial, fomentant la col·laboració amb tots els seus agents socials.  
b) La provisió i la gestió dels serveis socials d'atenció primària de caràcter bàsic a què fa referència l'article 18.1.  
c) La dotació d'espais, equipaments i el personal suficient i adequat per a la provisió de les prestacions de l'atenció primària.  
d) Els serveis d'infància i adolescència, violència de gènere i masclista, diversitat funcional o discapacitat i trastorn mental crònic de l'atenció primària de caràcter específic regulats en aquesta llei.  
  
e) La col·laboració en les funcions d'inspecció i control de la qualitat d'acord amb la legislació autonòmica.  
f) La supervisió de casos, la formació, l'assistència tècnica i l'orientació de les persones professionals del Sistema Públic Valencià de Serveis Socials del seu àmbit competencial.  
g) La garantia de la suficiència financera, tècnica i de recursos humans de les prestacions garantides que siguen objecte de la seua competència dins del Sistema Públic Valencià de Serveis Socials, amb la col·laboració de la Generalitat o la diputació provincial corresponent.  
  
h) Qualsevol altra competència que els siga atribuïda per una disposició legal i per la normativa vigent.   
El Decret 170/2020, 30 octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, estableix en l'article 1 que és el màxim òrgan encarregat de la direcció i execució de la política del Consell en matèria de prestació social, serveis socials, dependència, persones amb diversitat funcional, famílies, infància i adolescència, adopcions, joventut, dona, persones migrants i voluntariat social.  
El Consorci Comarcal Serveis Socials l'Horta Nord, que es regeix pel seu Estatut, publicat en el DOGV 2048, de 17 de juny de 1993, i posteriorment modificat i publicat per l'Edicte núm. 73, en data 18 d'abril de 2017, en el Butlletí Oficial de la Província de València, és titular dels següents centres, serveis i programes de serveis socials:  
  
· Centres d'atenció a persones amb diversitat funcional o discapacitat  
Per consegüent, i a fi de conjuminar esforços per a aconseguir un mateix fi, es considera necessari prestar la corresponent col·laboració a l'esmentada entitat a fi de promoure les actuacions reflectides.   
Per això, la Vicepresidència i Conselleria d'Igualtat i Polítiques Inclusives, en les corresponents línies de subvenció nominatives dels pressupostos de la Generalitat per a l'exercici 2023, té consignats els crèdits necessaris per a donar cobertura pressupostària al finançament de les actuacions esmentades, de conformitat amb el que s'estableix en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El règim jurídic aplicable a la present subvenció es troba regulat en els preceptes bàsics de la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
En virtut del que s'ha exposat i de conformitat amb el que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Concessió  
Concedir a l'entitat Consorci comarcal serveis socials l'horta nord, amb CIF núm. Z5710033T, la quantitat de dos milions quatre-cents huit mil sis-cents noranta euros (2.408.690,00 €), corresponent a l'exercici 2023, en concepte de subvenció per al finançament de les despeses derivades del funcionament dels centres, serveis i programes de serveis socials, que es detallen a continuació:  
  
  
CENTRE/SERVEI/PROGRAMA IMPORT  
CENTRES D'ATENCIÓ A PERSONES AMB DIVERSITAT FUNCIONAL O DISCAPACITAT 2.408.690,00 €  
TOTAL 2.408.690,00 €  
  
  
El contingut concret del centre, programa o servei finançat figura en l'annex corresponent de la present resolució.  
  
  
Segon. Finançament  
El finançament de les actuacions esmentades s'imputarà als fons econòmics de la Vicepresidència i Conselleria d'Igualtat i Polítiques Inclusives per a l'exercici 2023, segons el següent detall:  
  
CENTRE/SERVEI/  
PROGRAMA APLICACIÓ PRESSUPOSTÀRIA LÍNIA DE SUBVENCIÓ  
CENTRES D'ATENCIÓ A PERSONES AMB DIVERSITAT FUNCIONAL   
O DISCAPACITAT 92.57.15.138.78.56 S6587  
  
  
  
Tercer. Obligacions del beneficiari  
El Consorci Comarcal Serveis Socials l'Horta Nord serà responsable del compliment de la normativa vigent, pel que fa al funcionament del centre/servei/programa i a l'atenció de les persones usuàries i especialment estarà obligat a:  
- Sotmetre's a les actuacions de comprovació, a efectuar per la Generalitat, així com qualssevol altres de comprovació i control financer que puguen realitzar els òrgans de control competents, aportant la informació que siga requerida en l'exercici de les actuacions anteriors.  
  
- Comunicar a la Vicepresidència i Conselleria d'Igualtat i Polítiques Inclusives l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
- Justificar davant de la Vicepresidència i Conselleria d'Igualtat i Polítiques Inclusives, no estar incurs en cap causa de prohibició per a obtindre la condició de beneficiari, d'acord amb el que s'estableix en l'article 13 de la Llei 38/2003, de 17 de novembre, general de subvencions, i el compliment d'obligacions de reintegrament de subvencions que, si és el cas, se li hagen exigit.  
- Disposar dels llibres comptables, registres diligenciats i altres documents degudament auditats en els termes exigits per la legislació aplicable, amb la finalitat de garantir l'adequat exercici de les facultats de comprovació i control.  
- Conservar els documents justificatius de l'aplicació dels fons rebuts, inclosos els documents electrònics, en la mesura que puguen ser objecte de les actuacions de comprovació i control.  
- En tota la informació o documentació que s'oferisca sobre el centre finançat, haurà de constar la col·laboració i finançament de la Generalitat, a través de la Vicepresidència i Conselleria d'Igualtat i Polítiques Inclusives.  
- Procedir al reintegrament dels fons percebuts en els supòsits previstos en l'article 37 de la Llei 38/2003, general de subvencions.  
  
- Complir les obligacions específiques del centre/programa/servei detallades en el corresponent annex de la present resolució.  
  
- De conformitat amb el que es disposa en l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana, acreditar, prèviament al pagament, que està al corrent en el compliment de l'obligació de rendició dels seus comptes anuals davant de la Sindicatura de Comptes. Aquest requisit s'entendrà complit si l'entitat local figura en el certificat que publica mensualment en la seua pàgina web la Sindicatura de Comptes. A aquest efecte, la direcció territorial corresponent, prèviament al pagament, comprovarà si l'entitat local figura en aquest certificat i, en cas contrari, requerirà aquesta entitat local perquè acredite el compliment de l'obligació.  
  
Quart. Forma de pagament i justificació  
La forma de pagament i justificació de l'ajuda rebuda es regirà pel que s'estableix de manera específica en l'annex adjunt a la present resolució.  
  
Cinqué. Obligacions davant de tercers  
La Vicepresidència i Conselleria d'Igualtat i Polítiques Inclusives no adquirirà cap obligació respecte de la selecció dels mitjans personals necessaris per a dur a terme el desenvolupament de les accions previstes per a la realització de l'objecte de la present subvenció, que correspondrà a l'entitat beneficiària i serà a càrrec seu tant les obligacions econòmiques, com qualsevol altra que se'n derive, en funció del seu règim jurídic. La Generalitat queda exonerada de tota responsabilitat respecte al personal que porte a terme el treball encomanat, respecte de les persones usuàries o qualssevol altres terceres, inclosa l'Administració Tributària i la Seguretat Social.  
  
Sisé. Seguiment  
La Vicepresidència i Conselleria d'Igualtat i Polítiques Inclusives podrà exercir un seguiment periòdic mitjançant contacte directe amb el centre, i les persones residents i persones ateses.  
  
Seté. Notificació a la Comissió Europea  
Les ajudes concedides no requereixen la notificació a la Comissió Europea, ja que no reuneix tots els requisits de l'apartat 1 de l'article 107 del Tractat de funcionament de la Unió Europea, atés que els destinataris directes són entitats locals que exerceixen poders públics i tenen caràcter d'administració pública.  
  
Huité. Compatibilitat amb altres ajudes  
Les ajudes concedides són compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, tenint en compte que l'import total de les subvencions rebudes en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada. En aquest cas el reintegrament serà procedent.  
  
La present resolució ha de ser notificada, advertint que posa fi a la via administrativa i que pot interposar-se un recurs contenciós administratiu contra aquesta davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de DOS MESOS comptadors de l'endemà de ser notificada, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que l'entitat local interessada, prèviament, i amb caràcter potestatiu, de conformitat amb el que es disposa en l'article 44 de la llei esmentada, puga requerir, en el termini de DOS MESOS, comptats des que haja conegut o pogut conéixer la resolució, la Vicepresidència i Conselleria d'Igualtat i Polítiques Inclusives perquè anul·le o rectifique aquesta resolució.  
  
València, 17 de maig de 2023.- La vicepresidenta del consell i consellera d'Igualtat i Polítiques Inclusives: Aitana Mas Mas.  
  
  
Ref. RNDF/2023/004/46  
  
CONSORCI COMARCAL SERVEIS SOCIALS L'HORTA NORD  
  
  
  
ANNEXOS  
  
CENTRES D'ATENCIÓ A PERSONES   
AMB DIVERSITAT FUNCIONAL O DISCAPACITAT  
  
B) Import finançat  
  
IMPORT TOTAL ATENCIÓ PERSONES AMB DIVERSITAT FUNCIONAL 2.408.690,00 euros  
  
  
  
C) Obligacions específiques del beneficiari centres d'atenció a persones amb diversitat funcional  
a) Atindre's als criteris de coordinació i planificació que establisca la Direcció General de Gestió i Organització del Sistema, a fi de racionalitzar i optimitzar l'ús dels recursos disponibles en matèria de serveis socials.  
b) Comunicar a la Direcció General de Gestió i Organització del Sistema i a la Direcció Territorial d'Igualtat i Polítiques Inclusives corresponent, la sol·licitud i la concessió de tota ajuda per part d'altres organismes públics o privats. Podrà ser causa de minoració i reintegrament de les quantitats indegudament percebudes l'incompliment d'aquesta obligació.  
c) Complir el contingut mínim de les prestacions i serveis socials especialitzats que corresponen a cada tipus de recurs d'atenció social.  
  
d) Garantir els mòduls de personal suficient en relació amb les prestacions i el nombre de persones usuàries segons es determina en la tipologia de cada recurs.  
e) Complir l'horari d'atenció a les persones usuàries especificat en el pla d'actuació del centre per a l'exercici en el qual es concedeix l'ajuda, que serà de 365 dies en el supòsit de centres d'atenció residencial i com a mínim de 220 dies d'atenció a les persones usuàries en els centres d'atenció diürna o ambulatòria.  
f) Formalitzar els documents de seguiment tècnic i financer elaborats per la Direcció General de Gestió i Organització del Sistema i i assumir les actuacions de control financer que corresponen a la Intervenció General de la Generalitat en relació amb la subvenció.  
g) No alterar la finalitat de les subvencions i complir les obligacions que estableix la legislació vigent per als perceptors de fons públics.  
  
h) Facilitar la inspecció i el control de la Conselleria d'Igualtat i Polítiques Inclusives.  
i) Deixar constància expressa de la condició de centre subvencionat per la Generalitat en qualsevol relació amb tercers. De conformitat amb el que s'estableix en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, si el beneficiari rep una ajuda per import superior a 10.000 euros, haurà de donar-li l'adequada publicitat, indicant com a entitat concedent la Generalitat, l'import rebut i l'actuació subvencionada.  
j) Justificar les ajudes concedides (desagregades per conceptes de manteniment i transport en el supòsit de centres ocupacionals) dins del termini màxim establit i presentar memòria justificativa de les activitats realitzades a la finalització d'aquest i, en tot cas, abans del 31 de gener de 2024.  
  
D) Forma de pagament  
Aquesta ajuda es farà efectiva, de conformitat amb el que es disposa en l'article 44, punt 1, apartat c de la Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31.12.2022), de la següent forma:  
Se'n lliurarà un 100 % a la signatura de la present resolució.  
  
  
E) Justificació centres d'atenció a persones amb diversitat funcional.  
1. La justificació de la subvenció concedida es realitzarà a través de l'aplicació telemàtica establida a aquest efecte i mitjançant la presentació de la documentació necessària per a acreditar la despesa objecte de la subvenció atorgada.  
2. La quantitat subvencionada s'haurà de justificar mitjançant un certificat expedit per la intervenció local en la qual consten les quantitats aplicades a l'objecte de la subvenció, segons el model normalitzat que facilitarà la Conselleria. Aquesta quantitat han d'estar, almenys, en situació d'obligacions reconegudes i així haurà de fer-se constar en el certificat.  
3. El termini màxim de justificació serà el 31 de gener de 2024. El beneficiari haurà de justificar la totalitat de l'import anual de la subvenció mitjançant un certificat expedida per la intervenció local en què consten les quantitats aplicades a l'objecte de la subvenció, amb detall exprés dels diferents conceptes subvencionats, de les unitats i dels imports parcials. En aquest moment es procedirà a la liquidació d'aquesta, de la qual podrà derivar-se una nova regularització, que implicarà l'exigència de reintegrament dels imports indegudament percebuts, en cas que la justificació fora insuficient.  
En la justificació corresponent a la partida de transport d'un centre ocupacional, la subvenció queda condicionada al fet que les persones usuàries beneficiàries del transport es troben en alguna de les següents situacions: a) tindre reconegut mitjançant certificat de minusvalidesa/discapacitat la condició de persona amb mobilitat reduïda o b) residir en un municipi diferent de l'emplaçament del centre ocupacional. Aquests requisits seran objecte de comprovació per part de l'ajuntament perceptor de la subvenció, i no es podrà destinar la partida de transport a persones usuàries que no presenten alguna de les situacions singulars indicades en l'apartat a o b del present paràgraf.  
Així mateix, s'haurà de presentar, abans d'aquesta data, una memòria que reculla totes les despeses i les activitats realitzades.  
Tot això serà descrit en un màxim de 20 folis, a doble cara. El format de document serà obligatòriament en format A4, amb grandària mínima de lletra 3 mm i doble espai interlineat, amb els següents marges mínims: superior 3 cm, inferior 2 cm, i 2,5 i 3 cm marges esquerre i dret.  
La justificació total presentada pel beneficiari haurà de ser, com a mínim, igual a l'import de la quantitat subvencionada. Quan les activitats hagen sigut finançades a més de la subvenció, amb fons propis o amb altres subvencions o recursos, haurà d'acreditar-se en la justificació l'import, la procedència i l'aplicació d'aquests fons a les activitats subvencionades.